**ОБЩИНСКИ СЪВЕТ**

**ГРАД УГЪРЧИН**



**Н А Р Е Д Б А № 1**

**ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД, ЧИСТОТАТА И ОБЩЕСТВЕНОТО ИМУЩЕСТВО НА ТЕРИТОРИЯТА НА ОБЩИНА УГЪРЧИН**

*(приета с Решение № 133 от 29 май 2008 г. на Общински съвет Угърчин, изменена и допълнена с Решение №61, взето с протокол № 5 от 26.02.2016 г.)*

**РАЗДЕЛ ПЪРВИ**

**ОБЩИ ПОЛОЖЕНИЯ**

**Чл. 1**. Тази Наредба урежда отношенията относно опазването на обществения ред, сигурността и спокойствието на гражданите, опазването на общинското имущество, поддържането на чистотата и осигуряване на условия за труд, отдих и спокойно обитаване на населените места на територията на Община Угърчин.

**Чл. 2.** Наредбата поражда действие на територията на Община Угърчин и се прилага спрямо всички лица, постоянно или временно пребиваващи и/или извършващи дейност на посочената територия.

**Чл. 3.** Заповедите на кмета на Общината, кметовете на кмества и кметските наместници на населените места относно обществения ред са задължителни за ръководителите на учреждения, стопански и други организации на гражданите на територията на община Угърчин включително и в съответните кметства и населени места.

**Чл. 4.** С наредбата се определят правомощията на общинската администрация и задълженията на лицата и на ръководителите на учреждения, организации и ведомства с оглед осъществяването на дейностите по чл.1 и за постигане на предвидените в нея цели.

**Чл. 5.** Наредбата има за цел:

1. да осигури опазването на установения обществен ред;

2. да гарантира сигурността и спокойствието на гражданите;

3. да осигури опазването на общинското имущество;

4. да осигури поддържането на чистотата в населените места;

5. да осигури условия за труд, отдих и спокойно обитаване на населените места.

**Чл. 6.** Отговорни за действията си по Наредбата са:

**(1)** Всички пълнолетни граждани, извършили нарушения на вменяемост;

**(2)** За нарушения, извършени от малолетни, непълнолетни и лица, поставени под пълно запрещение, отговорност поемат техните законни представители – родители, попечители и настойници.

**РАЗДЕЛ ВТОРИ**

**ОСИГУРЯВАНЕ И ОПАЗВАНЕ НА ОБЩЕСТВЕНИЯ РЕД, СИГУРНОСТТА И СПОКОЙСТВИЕТО НА ГРАЖДАНИТЕ**

**Чл. 7.** Кметът на Общината, кметовете на населени места, кметски наместници, ръководителите на учреждения, организации и ведомства, съобразно предоставената им компетентност, осигуряват спокойствието на установения с нормативни актове ред за гарантиране на спокойствието на гражданите и възможността за упражняване на съвместните граждански права.

**Чл. 8.** Ръководителите на учреждения осигуряват съответствие на правилата за вътрешен ред с разпоредбите на тази Наредба, доколкото това не противоречи на действащото законодателство.

**ГЛАВА І**

**АДРЕСНА РЕГИСТРАЦИЯ И ПРЕБИВАВАНЕ НА ГРАЖДАНИТЕ В ОБЩИНА УГЪРЧИН**

**Чл. 9. (1)** Всеки български гражданин снабден с документ за самоличност е длъжен в срок от 30 дни да се регистрира на адреса, където пребивава - за град Угърчин в Общината, за селата-кметства в кметството и за населените места в кметските наместничества.

**(2)** Адресната регистрация на гражданите се извършва, съгласно Закона за гражданската регистрация.

**(3)** Пребиваването на чуждестранни граждани и тяхната регистрация се урежда в РПУ - гр. Угърчин и се изпълняват изискванията на ал.1.

**(4)** Ръководствата на фирми, учреждения, кооперации, сдружения със стопанска и идеална цел и физически лица на територията на Общината са длъжни да вземат мерки за осигуряване на адресна регистрация, когато предоставят подслон и нощуване, наемат на работа или обучение лица, които не представят паспорт или лична карта на гражданин на Република България.

**(5)** Органите на Полицията и служители на Общинската администрация извършват проверки по адресната регистрация на гражданите.

**При констатиране на нарушения на разпоредбите на чл. 5 се налагат глоби в размер на** –2**0,00 лева**

**Чл. 10.** Всеки гражданин, извикан писмено от Общинския съвет, Общинската администрация, кметовите и кметските наместници е длъжен да се яви в указания срок.

**За неявяване се налага глоба от 10,00 лева, а при повторно неявяване – 20,00 лева**.

**Чл. 11.** Всеки гражданин, който не изпълни разпоредбите на чл.10 се довежда принудително в съответната инстанция от органите на РПУ при постъпване на писмено искане.

**ГЛАВА ІІ**

**ОПАЗВАНЕ НА ОБЩЕСТВЕНИЯ РЕД И СПОКОЙСТВИЕ НА ГРАЖДАНИТЕ**

**Чл. 12.** За осигуряване на спокойствието на гражданите се забранява извършването на дейности, причиняващи шум, отделяне на прах, вибрации, излъчвания, замърсявания и други вредни за здравето дейности, в нарушение на установените от нормативните актове норми.

**Чл. 13.** За осигуряване условия за спокойствие, труд и отдих на гражданите се забранява извършването на каквито и да е действия, противни на морала, добрите нрави и обществения ред.

**Чл. 14.** Всеки гражданин, жител или пребиваващ в Общината е длъжен да спазва изискванията на тази Наредба и възприетите норми на обществен морал за гарантиране на обществения ред и спокойствието.

**Чл. 15. (1)** Наемането на сезонни работници за селскостопанска дейност, бране на билки и горски плодове, дърводобив, става след заверено от Общината писмено уведомление, в което се посочват обекта, броя на наетите лица, срока, за който ще бъдат наети и къде ще бъдат настанени.

**На нарушителите се налагат глоби в размер от 10,00 лева до 50,00 лева.**

**(2)** Забранява се устройването на временни биваци в общински терени, без издадено разрешение от Кмета на Общината.

**На нарушителите се налагат глоби в размер от 10,00 лева до 50,00 лева.**

**(3)** Забранява се влизането, преминаването и паша на животни в земи с посеви, трайни или цветни насаждения, освен в случаите на собственост или учредено вещно право върху земята.

**На нарушителите се налагат глоби в размер от 10,00 лева до 50,00 лева.**

**(4**) Животни, пуснати в нарушение на законни разпоредби, когато са собственост на гражданин или на неизвестно лице, се задържа от упълномощените от Кмета на общината органи.

**(5)** Когато животните са не потърсени в 14-дневен срок от задържането или ако в 7-дневен срок от уведомяването, собственикът не заплати разноските по храненето и гледането на животните и дължимото обезщетение за причинени вреди, те се отнемат в полза на Общината.

**Чл. 16.** Гражданите, едноличните търговци, юридически лица, ръководителите на учреждения и организации са длъжни да опазват от повреди общинската собственост. При нарушение се налага **глоба от 100,00 до 500,00 лева и се** определя срок за възстановяване на щетата, ако за това не са предвидени други законови санкции.

**Чл. 17**. З**абранява се :**

**1.** Предизвикване на шум, независимо от произхода му, нарушаващ спокойствието на гражданите във времето от 14:00 до 16:00 часа и от 22:00 до 07:00 часа за зимния период и от 23:00 до 06:00 часа за летния период, като в празнични и предпразнични дни времето се удължава с един час.

**На нарушителите се налагат глоби в размер от 50,00 лева до 100,00 лева.**

**2.** Озвучаването на общодостъпни заведения в жилищни и не жилищни сгради, както и звуковите сигнали на автомобили с не регулирани алармени инсталации, задействащи се продължително време от непряк допир с МПС, за времето на цялото денонощие.

**На нарушителите се налагат глоби в размер от 20,00 лева до 50,00 лева.**

**3.** Форсирането и продължителната работа на място на двигателите на МПС в жилищните квартали.

**На нарушителите се налагат глоби в размер от 10,00 лева до 50,00 лева.**

**4**. Провеждането на шумни увеселения, извършването на производствени дейности и ремонтни работи в жилищни сгради и работи, които нарушават спокойствието на останалите обитатели.

**На нарушителите се налагат глоби в размер от 10,00 лева до 50,00 лева.**

**5.** Извършване на тенекеджийски услуги или подобни дейности без писмено съгласие на живеещите в съседните сгради.

**На нарушителите се налагат глоби в размер от 10,00 лева до 50,00 лева.**

**6**. Употреба на алкохолни напитки извън обособените за целта места.

**На нарушителите се налагат глоби от 10,00 лева до 50,00 лева**

**7 .**Ползването на взривни вещества, стрелба с огнестрелно оръжие, въздушни пушки и други действия, които нарушават спокойствието или създават опасност за живота и здравето на гражданите, при условие, че не представлява престъпление по НК.

**При нарушение се налага глоба от 20,00лева до 100,00 лева.**

**8.** Къпането във водоемите и във всички други водни площи освен в специално предназначените за тази цел. **При нарушение се налага глоба от 10,00 лева до 20,00 лева.**

**9.** Воденето на кучета без ремък и намордник, както и пускането им свободно по улиците, площадите, зелените площи и алеите на гр. Угърчин и селата от Община Угърчин;

**При нарушение се налага глоба от 10,00 лева до 50,00 лева.**

**10.** Ползването на питейна вода за измиване на града и селата на улиците, площадите, дворовете на производствените предприятия и обществените организации, алеите, превозните средства и друга техника и поливането на градините, парковете, зелените площи и участъците в личните дворове и дворове за селско-стопанско производство в селата и вилните места. За тази цел да се ползват собствени водоизточници.

**При нарушение се налага глоба от 10,00 до 50,00 лева.**

**11.** Късането и повреждането на обяви, агитационни материали и други, ако са поставени на определените за това места.

**При нарушение се налага глоба от 10,00 лева до 50,00лева.**

**12.** Влизането и престоя на явно пияни лица в обществени заведения и в обществения транспорт, както и консумирането на алкохол по улицата, по площадите, учебните и здравни заведения.

**При нарушение се налага глоба от 10,00 лева до 50,00 лева.**

**13**. Спането по пейките в парковете и градините и други обществени места.

**При нарушение се налага глоба от 10,00 лева до 50,00 лева.**

**14.** Игра с ластични прашки, фунийки с иглички, стрели и други опасни игри, хвърлянето на камъни, бомбички и други предмети, който нарушават спокойствието на гражданите и създават опасност за здравето им или причиняват щети.

**При нарушение се налага глоба от 10,00 лева до 50,00 лева.**

**15**. Писането, драскането и лепенето на обяви, реклами и други по стените на сградите и по оградите, по витрините и по търговските площи на общинските фирми и учреждения без разрешение на съответния собственик, управител или изпълнителен директор.

**При нарушение се налага глоба от 10,00 лева до 50,00 лева.**

**16.** Поставянето на изборни материали, освен на определените от кмета на общината места.

**При нарушение се налага глоба от 10,00 лева до 50,00 лева.**

**17.** Продажба на цигари и алкохол на малолетни и непълнолетни.

**При нарушение се налага глоба от 50,00 лева до 500,00 лева.**

**18.** Играенето на хазартни игри по улиците, площадите, парковете, зелените площи и други обществени места.

**При нарушение се налага глоба от 10,00 лева до 50,00 лева.**

**19.** Отказът за обслужване в обществените заведения, основан на расови, етнически и други предразсъдъци.

**При нарушение се налага глоба от 50,00 лева до 200,00 лева.**

**20.** Употребата на саморъчно направени бомбички.

**При нарушение се налага глоба от 10,00 лева до 50,00 лева.**

**21.** Непристойните прояви, изразяващи се в употреба на ругатни и неприлични изрази на публично място, оскърбително отношение към гражданите, към органите на властта или обществеността, скарванията, сбиванията и други подобни действия, с които се нарушава спокойствието на гражданите .

**При нарушение се налага глоба от 10,00 лева до 50,00 лева.**

**22.** Достъпът на въоръжени лица, лице носещо хладно оръжие и лица в явно нетрезво състояние в заведенията, клубовете и обществените сгради.

**При нарушение се налага глоба от 50,00 лева до100,00 лева.**

**23.** Пързалянето с кънки и други ролкови съоръжения по улици с интензивно движение.

**При нарушение се налага глоба от 10,00 лева до 50,00 лева.**

**24.** Хвърлянето и възпламеняването на бомбички и други запалителни и избухливи предмети и смеси.

**При нарушение се налага глоба от 20,00 лева до 100,00 лева.**

**25.** Пускане и ползване на плавателни съдове, включително и гумени надуваеми съоръжения във водните площи, без разрешение на съответните организации, стопанисващи обектите.

**При нарушение се налага глоба от 10,00 лева до 50,00 лева.**

**26.** Разпространяване и продажба на дрога, упойващи и наркотични вещества на територията на Община Угърчин, освен в случаите разрешен от Закона.

**При нарушение се налага глоба от 100,00 лева до 500,00 лева.**

**27.** Просия на обществени места.

**При нарушение се налага глоба от 10,00 лева до 50,00 лева.**

**28**. Пушенето в затворените помещения на сгради, предназначени за обществено ползване, като: читалища, административни сгради, лечебни, детски и учебни заведения и др.

**При нарушение се налага глоба от 30,00 лева до 50,00 лева.**

**29.** Употребата на алкохол в сгради, предназначени за обществено ползване, като: читалища, административни сгради/открити за публичен достъп/лечебни, детски и учебни заведения и др/.

**На нарушителите се налагат глоби в размер от 10,00 лева до 50,00 лева.**

**30.** Замърсяването, повреждането и унищожаването на агитационни и рекламни материали /писмени съобщения, рекламни табели, рекламни съоръжения, информационни табла и др./ поставени с разрешение на Кмета на Община Угърчин.

**При нарушение се налага глоба от 50,00 лева до 200,00 лева.**

**31.** За разполагането на агитационни и/или рекламни материали или съобщения на дървета, сгради, огради, пътни съоръжения и др. подобни, без издадено разрешение от компетентните органи.

**При нарушение се налага глоба от 20,00 лева до 100,00 лева.**

**32.** Повреждането, разместване, унищожаване или извършването на други действия по паметници, паметни плочи, барелефи и други подобни.

**При нарушение се налага глоба от 100,00 лева до 200,00 лева.**

**33.** Складирането на строителни материали, отпадъци, дървен материал, дърва, излезли от употреба МПС, фургони, павилиони, каравани и други материали и съоръжения до сгради, по улици, площади, паркове, междублокови пространства и тротоари за повече от 72 часа.

**При нарушение се налага глоба от 50,00 лева до 500,00 лева.**

**Чл. 18**. Забранява се продажбата и употребата на фабрични или самоделни фоирверки, бомбички и други пиротехнически изделия, с които се застрашават живота, здравето и спокойствието на гражданите, освен в магазините, притежаващи съответното разрешително.

**При нарушение се налага глоба от 50,00 лева до 250,00 лева.**

**Чл. 19.** Строителните и специализираните фирми и предприятия, собствениците на подземни комуникации и съоръжения, а така също и частни лица и други, възстановяват незабавно в първоначален вид разкопаните пътни, тротоарни настилки, зелени площи и други, като се извозват строителните отпадъци и земни маси, съгласно указаните в строителното разрешение срокове. Извършват се и всички възстановителни работи на нанесени повреди на околната среда, произтекли от строителните работи от същите за тяхна сметка.

Строителните обекти и площадки да бъдат сигнализирани и обезопасени съгласно действащото законодателство.

**При нарушение се налага глоба от 100,00 лева до 500,00 лева и се определя срок за възстановяване, ако за това не са предвидени други законови санкции.**

**Чл. 20.** Лицата, които повреждат умишлено пътните, тротоарните, градинските и парковите настилки, осветителните тела, скулптурно-декоративните елементи, паркове и архитектурни елементи (пейки, детски съоръжения, чешми, фонтани, пожарни хидранти и други), съоръженията и принадлежностите на уличната, пътната и алейната мрежа, (пътни знаци, табели, указатели, аварийно осветление, автоспирки, съдове за смет, чакални и други).

**Нарушителите се глобяват от 100,00 лева до 500,00 лева, ако деянието не съставлява престъпление по смисъла на НК и се възстановяват щетите.**

**Чл. 21.** Лицата, които извършват амбулантна търговска или друга търговска дейност и услуга временно на територията на населените места в Община Угърчин, са длъжни да се легитимират при кмета /кметския наместник/. Той им определя място и маршрут за извършване на дейността и им се събира такса по Наредбата за определянето и администрирането на местните такси и цени на услуги на територията на Община Угърчин.

**При нарушение се налага глоба от 50,00 лева до 250,00 лева.**

**Чл.22. (1)** Представителите на домсъветите на сгради с режим на етажна собственост, са длъжни да осигурят заключване на входните врати от 22:00 до 06:00 часа и монтиране и поддържане на домофонни инсталации в сгради с повече от 2 етажа и 6 апартамента.

**(2)** Домсъветите са длъжни да осигурят достъпът на пощальоните и на други длъжностни лица.

**При нарушение се налага глоба от 10,00 лева до 50,00 лева.**

**Чл. 23**. Нарушителите на обществения ред в културни и увеселителни заведения /театрални, циркови и кино – салони, музейни сбирки и зали, художествени галерии, игрални и спортни зали, игрища и стадиони/, заведения за обществено хранене, обекти за търговия и услуги се отстраняват от техните служители, а при нужда със съдействието на Полицията.

**На нарушителите се налага глоба от 10,00 до 100,00 лева**

**Чл.24. (1)** За опазване на обществения ред и здравето на малолетните и непълнолетните лица и лицата с увреждания се забранява:

**1**. продажбата и сервирането на вино и спиртни напитки на явно пияни лица, хронични алкохолици, лица с психични заболявания и безпризорни лица;

**2.** продажба и сервирането на вино и спиртни напитки на лица ненавършили 18 години;

**3**. продажбата на изделия с порнографско или еротично съдържание на лица ненавършили 18 години.

**4.** допускането им в игротеки с електронни и покермашини с хазартен характер и заведения за хазартни игри.

**(2)** Забранява се допускането без придружител на дете, ненавършило16 годишна възраст, в търговски обект и на обществени места от 22:00 часа до 06:00 часа.

**(3)** Забранява се в интернет залите:

**1**. употребата на алкохол и цигари на лица под 18 години;

**2.** достъпът, без пълнолетен дееспособен придружител на деца ненавършили 16 годишна възраст, след 22:00 часа;

**3.** предоставянето на продукти с порнографско и подтикващо към насилие съдържание;

**4.** при нарушение на т 1, 2 и 3 да се отнеме лиценза за извършване на дейността на собствениците за срок от 1 месец;

**(4)** Детски и юношески дискотеки, забави и други увеселителни мероприятия, в които участват лица ненавършили 18 години, се организират при спазване на следните условия:

**1.** задължително присъствие поне на един педагог, родител или посочено от родителя пълнолетно дееспособно лице на 10 деца;

**2**. предварително уведомяване на РПУ Угърчин;

**3**. предварително уведомяване на Кмета на Общината или кметството;

**4**. продължителност на мероприятието не повече от три часа и не по –късно от крайните часове по ал.2.

**На нарушителите - родители/собственици или наематели на обекта /глоба до 500 лева и при повторно нарушение 1000,00 лева/.**

**Чл. 25**. **(1**) Задължават се ръководителите на културни и увеселителни заведения /театрални, циркови и кино – салони, музейни сбирки и зали, художествени галерии, игрални и спортни зали, игрища, стадиони и хотели/, заведения за обществено хранене, обекти за търговия и услуги да определят правила за вътрешния ред.

**На нарушителите се налага глоба от 10,00 до 100,00 лева**

**(2) Задължават се посетителите на посочените в ал.1. места да спазват установените правила за вътрешния ред.**

**ГЛАВА ІІІ**

**РЕД И УСЛОВИЯ ЗА ПРОВЕЖДАНЕ НА СЪБРАНИЯ, МИТИНГИ И ДРУГИ МАСОВИ ОБЩЕСТВЕНИ ПРОЯВИ**

**Чл. 26. (1)** За свикване на събрание или митинг на открито организаторите най-малко 48 часа преди началото му писмено уведомяват Кмета на общината, като посочват организатора, целта, мястото и времето на събранието или митинга и предполагаемия брой на участниците.

**(2)** Организатора осигурява собствена или наета охрана за спазване на обществения ред, медицинско обслужване и транспорт ако е необходимо.

**Чл. 27. (1)** За провеждане на манифестация или шествие се изисква спазване нусловията по предходния член, като срока за уведомяване на Кмета на Общината е най-малко пет дни, преди датата на провеждане на мероприятието, като се изисква посочване на началния и крайния пункт, маршрута, броя и вида на транспортните средства, ако се използват такива, както и предполагаемия брой на участниците.

**(2)** При неотложни случаи срока е двудневен.

**Чл. 28.** Ако са постъпили уведомления за провеждане на обществени прояви от различни организатори за едно и също време, място, маршрут или с пресичащи се маршрути, кметът на общината съдейства за постигане на съгласие между организаторите.

**Чл. 29.** Кметът на общината разпорежда на органите на РПУ - Угърчин да съдействат за нормалното протичане на обществената проява и да вземат мерки за спазване на безопасността на движението и неговото отклоняване по друг маршрут, ако това се налага, за което своевременно уведомява населението по местните средства за масова информация.

**Чл. 30. (1**) Препис от акта за забрана на обществената проява произтичаща от Закона за събранията, митингите и манифестациите в определените от същия закон срокове се изпраща от общината до РПУ - Угърчин за изпълнение.

**(2)** РПУ -Угърчин привежда в изпълнение акта за забрана на обществената проява съгласно предходната алинея или писменото разпореждане на Кмета на общината за прекратяването й, когато не е организирана или не се провежда при условията и по реда, установени от Закона за събранията, митингите и манифестациите.

**Чл. 31.** Редът и условията за даване на разрешение за провеждане на масови спортни прояви, концерти, фестивали и други подобни се определя със Заповед на Кмета на Община Угърчин.

**Чл. 32. (1)** Организаторите на обществени прояви се задължават:

- да не допускат нарушаване правата и свободите на гражданите;

- да осигуряват спазването на обществения ред;

- да осигуряват опазването на частната и публична собственост;

- да не допускат замърсяване на мястото и по маршрута на провежданата проява;

- да не допуска повреждане на тревни площи и друга растителност;

- да съгласуват провеждането на проявите по време и място с Кмета на общината, като задължително трябва да притежават неговото писмено разрешение;

- да осигурят за своя сметка достатъчно на брой, съгласно действащите нормативи и указания на РПУ - Угърчин охраняващи проявата лица;

- да не се допускат в близост до и на мястото на провеждане на проявата лица, носещи оръжие, други общоопасни вещества, наркотични и /или други упойващи вещества, взривоопасни, огнеопасни и задимяващи средства, както да не допускат внасянето на предмети, създаващи опасност за здравето и живота на гражданите, като вериги, боксове, палки и други подобни;

- да не допускат внасянето и употреба на алкохолни напитки, както и присъствието на лица във видимо нетрезво състояние и/ или под влиянието на наркотични и упойващи вещества;

- да организират почистването и сметоизвозването след приключване на проявата и възстановяване на нанесените щети за своя сметка.

**(2)** Предварително организаторите в писмен вид декларират отговорността си по предходната алинея или сключват договор с Кмета на Община Угърчин, в който се определят конкретните права и задължения на страните, свързани с провеждането на обществената проява.

**(3)** В изключителни случаи и при условията на чл. 12 от Закона за събранията, митингите и манифестациите, Кметът на Община Угърчин може да забрани или да спре провеждането на обществената проява.

**За нарушение на този член се налага санкция в размер от 100,00 до 500,00 лева.**

**(4)** Организаторите на масови мероприятия организирани на обществени места внасят депозит от 100 лева в кметствата, който депозит се възстановява след издаване на обекта в първоначалния му вид .

**Чл. 33.** Граждани и длъжностни лица, нарушаващи установения ред и гаранция за организация и провеждане на събрания, митинги и манифестации се **наказват с глоба от 50,00 до 300,00 лв., ако не подлежат на по-тежко наказание.**

**ГЛАВА ІV**

**УСЛОВИЯ И РЕД ЗА ОСЪШЕСТВЯВЯНЕ НА СПЕЦИАЛИЗИРАНА ЗАКРИЛА НА ДЕЦА**

**Чл. 34. (1)** Собствениците или ползвателите на заведения за хранене и развлечения /дискотеки, клубове/, кина и театри и др. определят конкретните условия за достъп на деца в тях, доколкото това не противоречи на императивни норми на действащото законодателство, и контролират тяхното изпълнение в съответствие с целта на специализираната закрила.

**(2)** Условията по ал. 1 се конкретизират съобразно броя на децата, спецификата на обекта или вида на проявата.

**(3)** Информация за максималния капацитет на обекта и за условията по ал. 1 се поставя трайно и на видно за клиентите място.

**При нарушение се налага глоба от 20,00 лева до 100,00 лева.**

**Чл. 35. (1)** Лицата по чл. 34, ал. 1, чиито обекти се посещават от деца, предприемат необходимите действия за осигуряване на безопасността на децата и недопускане на инциденти, като:

**1.** не допускат превишаване на максималния капацитет от посетители(клиенти) на обекта;

**2.** осигурят достатъчно на брой и с необходимата пропускателна способност аварийни изходи на обекта и безпрепятствен достъп до тях;

**3**. организират и контролират пропускателния режим;

**4.** не допускат в обекта:

a) лица, които носят оръжие или други общо опасни средства, наркотични или други упойващи вещества;

б) лица във видимо нетрезво състояние или под влияние на други упойващи вещества;

в) предприема други необходими действия по осигуряване безопасността на децата;

г) взаимодейства при необходимост с органите на МВР и с други компетентни държавни и общински органи и организации.

**(2)** В дискотеки, клубове, заведения за хранене и развлечения не се допускат след 22.00 часа лица без документи за самоличност или ученическа лична карта.

**При нарушение се налага глоба от 20,00 лева до 100,00 лева.**

**Чл. 36.** Лицата, които провеждат масови организирани прояви за деца на обществени места, са длъжни да осигуряват реда и безопасността преди, по време и след провеждането им, като:

**1.** уведомяват началника на РПУ - Угърчин, че ще се проведе мероприятието не по-късно от 48 часа преди обявения начален час на проявата, като посочват и времетраенето й;

**2.** осигуряват охрана, медицинско обслужване, а при необходимост и транспорт;

**3.** отлагат или прекратяват незабавно мероприятието при установяване на обстоятелства, застрашаващи непосредствено безопасността и здравето на децата, за което уведомяват органите на РПУ и съответните компетентни държавни и общински органи;

**При нарушение се налага глоба от 20,00 лева до 100,00 лева.**

**Чл. 37. (1)** Когато е организирана проява свързана с придвижването на група от деца, организаторите определят ръководител на групата и придружители.

**(2)** Броят на придружителите се определя от ръководителя на групата съобразно броя на децата и специфичните им нужди, но не по-малко от един придружител на 10 деца.

(**3)** Ръководителят на групата и придружителите:

**1.** предприемат необходимите мерки и действия за осигуряване безопасността на децата в посещавания обект и зоната около него;

**2.** при възникване на опасност търсят съдействие от компетентните държавни и общински органи.

**(4)** Ръководителят на групата носи отговорност съгласно действащото законодателство за осигуряване безопасността, живота и здравето на децата. По време на проявата придружителите изпълняват разпорежданията на ръководителя на групата. **При нарушение се налага глоба от 20,00 лева до 100,00 лева.**

**Чл. 38.** При осъществяване на специализирана закрила на деца при провеждане на организирани прояви на обществени места се спазват разпоредбите на чл. 7, чл. 8 и чл. 10 на Закона за събранията, митингите и манифестациите.

**Чл. 39. Абсолютно е забранено:**

**(1)** Сервирането и продажбата на алкохолни напитки и цигари на лица под 18 години.

**(2)** Допускането на лица под 18 години не придружавани от родител в интернет зали, зали за компютърни игри и търговски обекти със сервиране на алкохол след 22.00ч.

**При нарушение се налага глоба от 100,00 лева до 500,00 лева.**

**Чл. 40. (1)** Родителите/настойниците не осигурили придружител, или друг специализиран надзор при провеждане на мероприятие на открито на децата си не навършили 14 години подлежат на административно наказание.

***(2)****(нова решение №61/23.02.2016 г.)* Права и задължения на родителите, настойниците, попечителите или другите лица, които полагат грижи за дете:

**1.** Всеки родител, настойник, попечител или друго лице, което полага грижи за дете може да иска и да получава съдействие от органите по Закона за закрила на детето.

**2.** Родителите, настойниците, попечителите или другите лица, които полагат грижи за дете, имат право да бъдат информирани и консултирани за всички мерки и действия, предприемани по Закона за закрила на детето, с изключение на случаите по чл. 13 от същия закон и могат да поискат промяна на мерките при изменение на обстоятелствата.

**3.** Родителите, настойниците, попечителите или другите лица, които полагат грижи за дете, са длъжни да го придружават на обществени места след 20:00 ч., ако детето не е навършило 14-годишна възраст, съответно след 22:00 ч., ако детето е навършило 14, но не е навършило 18-годишна възраст.

**При нарушение се налага глоба в размер от 50,00 лева до 150,00 лева .**

**ГЛАВА V**

**ОРГАНИЗАЦИЯ НА ДВИЖЕНИЕТО И ТРАНСПОРТ**

**Чл. 41. (1)** Кметът на общината, съгласувано с РПУ – Угърчин определя:

**1.** Улиците, по които се въвеждат забрани или ограничения за движение;

**2**. Зоните за паркиране на превозни средства, режима на паркиране и временните места за паркиране при провеждане на масови прояви;

**3**. Места за охраняеми паркинги и автомобилни гробища.

**(2**) Режима и местата за паркиране по ал.1, т.2 се указват чрез поставянето на съответните пътни знаци и маркировка.

**(3**) Паркирането на превозни средства се извършва само на разрешените за тази цел места.

***(4)*** (нова решение №61/23.02.2016 г.)За паркиране на пътно превозно средство в паркове, градини, детски площадки, площи предназначени само за пешеходци и на тротоарите в населените места извън разрешените за това места извършителят се наказва с **глоба в размер на 100 лева.**

**Чл. 42. (1)** Организацията на движение, автобусните линии, маршрутите на движение и спирките на превозните средства се определят от Общинската администрация, съгласувано с органите на РПУ-Угърчин.

**(2)** Общината има задължението да стопанисва и поддържа съоръженията, знаците, маркировката, тротоарните и улични платна осигуряващи безопасност на движението. Кметът на Общината определя длъжностните лица от Общинската администрация отговарящи за състоянието на конкретните обекти.

**Чл. 43.** Организационната система на транспорта в Община Угърчин, утвърдена от Общинския съвет е задължителна за превозвачите на хора и товари.

**При нарушение се налага глоба от 10,00 лева до 50,00 лева.**

**Чл. 44.** С оглед осигуряване безопасност на движението

**(1)** ЗАБРАНЯВА СЕ:

**1**. Повреждането и премахването на пътни знаци, маркировка и други съоръжения и сигнализация свързани с безопасността на движението от неоторизирани лица, както и поставянето на частни и други табели и знаци по пътепоказателните жалони.

**При нарушение се налага глоба от 10,00 лева до 50,00 лева.**

**2.** Движението на верижни машини по асфалтовата настилка на пътищата извън и в населените места.

**При нарушение се налага глоба от 10,00 лева до 50,00 лева.**

**3.** Движението на превозни средства с лош външен вид.

**При нарушение се налага глоба от 10,00 лева до 50,00 лева.**

**4.** Превозване на необезопасени и лесно разпиляеми товари.

5**.** Поставянето на бетонни и други трайно закрепени рампи до бордюрите за изкачване на превозни средства.

**При нарушение се налага глоба от 10,00 лева до 50,00 лева.**

6. Движението на МПС без шумозаглушаване или неизправно шумозаглушаване;

**При нарушение се налага глоба от 10,00 лева до 50,00 лева.**

7. Движението на МПС, замърсяващи пътната настилка;

**При нарушение се налага глоба от 10,00 лева до 50,00 лева.**

**ЗАДЪЛЖАВАТ СЕ:**

Собствениците на бракувани и изоставени МПС намиращи се на обществени места да транспортират същите до съответните автоморги.

**При нарушение се налага глоба от 10,00 лева до 100,00 лева.**

**Чл. 45.** Лицата, осъществяващи обществен превоз на пътници в населените места задължително поставят указание относно маршрута на превозните средства.

**РАЗДЕЛ ТРЕТИ**

**ТЪРГОВСКА ДЕЙНОСТ**

**Чл. 46. (1)** Собствениците, наематели и ползвателите на търговски обекти и заведения за хранене и развлечения, в които се упражнява търговска дейност и услуги да уведомят писмено съответните общински органи за работното време, което се изписва на видно място в съответния обект.

**При нарушение се налага глоба от 10,00 лева до 50.00 лева.**

**(2)** За спазване на работното време считано от 6:00 часа до 23:00 часа през зимния период и от 6:00 часа до 24:00 часа през летния период, не се изисква разрешение от Общината.

**(3)** За удължено работно време се изисква разрешение от общинската администрация, като редът се определя със заповед на кмета на Общината.

**При нарушение се налага глоба от 50,00 лева до 100,00 лева.**

**(4)** При определяне на работното време на полунощните и нощни заведения на територията на Общината ползвателите представят протокол от РИОКОЗ за измерване на шума, удостоверяващ, че не надвишава допустимите граници.

**(5)** Собствениците, наемателите и ползвателите, както и длъжностните лица, отговарящи за работата на съответния обект като управители, бармани, сервитьори, продавачи и др. са длъжни да спазват регистрираното работно време.

**При нарушение се налага глоба от 50,00 лева до 100,00 лева.**

**(6)** Контролът по спазване на работното време се осъществява от длъжностните лица назначени от Кмета на Общината и от органите на РПУ, като стриктно се спазват изискванията за шум и музика, смущаващи спокойствието на живеещите в жилищни сгради от 14:00 часа до 16:00 часа и от 22:00 часа до 07:00 часа за зимния период и от 23:00 часа до 06:00 часа за летния период.

**Чл. 47. (1)** Забранява се продажбата и сервирането на спиртни напитки на малолетни, непълнолетни и явно пияни граждани.

**(2)** Забранява се продажбата на тютюневи изделия на малолетни и непълнолетни.

**При нарушение се налага глоба от 10,00 лева до 50,00 лева.**

**Чл. 48. (1)** Забранява се посещението след 22:00 часа на малолетни и непълнолетни лица на нощни заведения, където сервира алкохол, представят еротични програма освен в присъствието на родител.

**При нарушение се налага глоба от 10,00 лева до 50,00 лева.**

**(2)** Задължават се собствениците на заведения по предходната алинея и лицата работещи в тях да не допускат посещение на малолетни и непълнолетни лица, след 22:00 часа, когато не се придружават от родител.

**При нарушение се налага глоба от 10,00 лева до 50,00 лева.**

**(3)** Съдържателите, които организират младежки дискотеки за непълнолетни, без продажба и употреба на алкохол и тютюневи изделия да работят с определено удължено работно време:

- петък и събота до 22:00 часа

- по време на ваканциите до 24:00 часа

**При нарушение се налага глоба от 10,00 лева до 50,00 лева.**

**Чл. 49. (1)** Забранява се разполагането и предлагането на хазартни игри или игрални хазартни автомата на разстояние по-малко от 200 метра от учебни заведения.

**При нарушение се налага глоба от 10,00 лева до 50,00 лева.**

**(2)** Забранява се излагането и продажбата на порнографска литература на малолетни и непълнолетни.

**При нарушение се налага глоба от 10,00 лева до 50,00 лева.**

**Чл. 50.** Задължават се собствениците, наемателите и ползватели на търговски обекти да поддържат чистотата и сгегопочистването на прилежащите терени към обектите им целогодишно.

**При нарушение се налага глоба от 10,00 лева до 50,00 лева.**

**Чл. 51.** Забранява се паленето на съдове за смет и оставянето им с отворени капаци.

**При нарушение се налага глоба от 10,00 лева до 50,00 лева.**

**Чл. 52. (1)** Забранява се търговията и разполагането на търговски обекти и съоръжения /маси, сергии, кабини, витрини и др./, и устройването на зони за улична търговия на улици и други терени, публична и частна общинска собственост, освен с изричното разрешение издадено по реда предвиден с наредбите на общинския съвет.

**При нарушение се налага глоба от 10,00 лева до 50,00 лева.**

**Чл. 53.** Търгуването с хранителни и промишлени стоки се извършва само на определените от Общината места.

**При нарушение се налага глоба от 10,00 лева до 50,00 лева.**

**Чл. 54.** Изградените без разрешителни от общинската администрация стационарни обекти на търговия – павилиони, будки и други, подлежат на премахване за сметка на извършителите, на които се налагат и предвидените в ЗУТ санкции.

**При нарушение се налага глоба от 10,00 лева до 50,00 лева.**

**Чл. 55.** Забранява се изнасянето на маси пред обекти без одобрен проект, издадено разрешение от Дирекция “СА” по чл. 56 от ЗУТ и платена такса за съответния период.

**При нарушение се налага глоба от 10,00 лева до 50,00 лева.**

**Чл. 56. (1)** Задължават се собствениците, наемателите и материално – отговорните лица /МОЛ/, обслужващите обектите, да осигуряват своевременно прибиране на стоките и всички видове амбалаж след разтоварването им пред магазини, заведения за обществено хранене, ателиета за услуги и други.

**(2)** Работното време на търговските обекти, заведения за обществено хранене, кафе аперативите, обектите за услуги, определено от ръководителя на фирмата, се съгласува с ОБЩИНАТА и задължително се спазва.

**При нарушение се налага глоба от 10,00 лева до 50,00 лева.**

**Чл. 57.** Собствениците и отговорниците на търговските обекти, заведения за хранене, кафе аперативи, питейни, увеселителни заведения и обекти за услуги са длъжни:

**1**. да осъществяват дейността си в подходящи за целта и места, съгласно ЗУТ;

**2**. да поставят на видно място табелки с работното време, утвърдено от кмета на общината, като същото задължително се спазва от собствениците и отговорниците на обектите:

**3**. да изписват фирмените названия на български език с кирилица . Поставянето на фирмата и други рекламни табели да става при спазване на Правилника за прилагане на ЗУТ.

4. да обявяват мярката и цените на предлаганите от тях стоки и услуга с подходящо оформени етикети, ценоразписи, лист-менюта.

**При нарушение се налага глоба от 10,00 лева до 50,00 лева.**

**Чл. 58. ЗАБРАНЯВА СЕ:**

**1**. продажба на хранителни продукти, козметични средства, перилни препарати, без да са снабдени със санитарен сертификат за годност и документ за нитратно съдържание, за тези, за които се изисква такъв документ;

**2.** превозването на хранителни продукти с транспортни средства, които не са специализирани за целта;

**3.** добиването, преработването, пренасянето и продажбата на хранителни продукти от лица, непритежаващи здравни книжки и подходящо работно облекло;

**4.** тютюнопушенето в магазините, сладкарниците, аптеките, киносалоните, обществения транспорт и др.

**5.** поставяне на маси, разливане на алкохол и пиене на бира и вино в магазини за търговия с хранителни и нехранителни стоки.

**При нарушение се налага глоба от 50,00 лева до 100,00 лева.**

**Чл.59. (1)** Работното време на заведенията за хранене и развлечения с клиенти се определя със заповед на стопанисващия обекта, като се спазват следните изисквания:

- от 1 ноември до 31 март – от 6:00 часа до 23:00 часа, като музиката се спира в 22:00 часа;

- от 1 април до 31 октомври - от 6:00 часа до 24:00 часа, като музиката се спира в 23:00 часа.

**(2)** По изключение ресторанти, питейни заведения, заведения за бързо обслужване, нощни барове и дискотеки, които не се помещават в жилищни сгради, могат да имат удължено или непрекъснато работно време. Кметът на общината издава заповед за удължено работното време на заведението.

**(3)** За целогодишно удължено работно време в края на всяка календарна година се подава в общинската администрация заявление по образец. Заявленията се разглеждат от постоянна комисия, включваща предсавител на РПУ – Угърчин и на общинския съвет.

**(4)** Заповедта за удължено или непрекъснато работно време е със срок до края на календарната година. Действието й се прекратява при констатирано нарушение на обществения ред, установено по съответния ред със заповед на кмета на общината.

**(5)** При провеждането на тържества , работното време на заведенията за хранене и развлечения може да бъде удължено до 02:00 часа след представяне на молба от организатора, не по-късно от 7 дни преди датата на тържеството и издадено разрешение от кмета на общината. Молба за удължено работно време до 02:00 часа в предпочивните и предпразничните дни могат да подават и съдържателите на заведенията за хранене и развлечения. Разрешението се издава от кмета на общината, ако в предходните шест месеца в заведението не са констатирани нарушения на обществения ред. Копие от решението се представя от организатора или съдържателя в РПУ. Търговецът заплаща такса по Закона за местните данъци и такси в размери, утвърдени от Общински съвет – Угърчин

**При липса на заповед за удължено или непрекъснато работно време се налага глоба от 100,00лева до 500,00 лева.**

**РАЗДЕЛ ЧЕТВЪРТИ**

**СЕЛСКО СТОПАНСТВО И ОПАЗВАНЕ НА ПОЛСКИТЕ ИМОТИ**

**Чл. 60.** Физически и юридически лица осъществяват селскостопанска дейност само в границите на имоти, на които са собственици, или притежават вещни права, отдадени са им под наем или под аренда.

**Чл. 61**. Засаждането на трайни насаждения и изграждане на постройки и други съоръжения в земеделските земи се извършва съгласно нормативно определените разстояния до съседни имоти и комуникации.

**Чл. 62.** Собствениците и ползвателите на селскостопански имоти се задължават

**1.** да се извършват унищожаването на растителни отпадъци при спазване на противопожарните и санитарни норми;

**2**. да почистват обществените водоизточници, които ползват в полските имоти;

**3.** да ползват, а при аварии и технически прегледи да осигурят достъп на упълномощените лица до преминаващите през имотите им комуникации.

ЗАБРАНЯВА СЕ:

**1.** преграждането на реки, дерета и други подобни с изключение на малки води, предназначени за напояване и без да се увреждат съседните имоти;

**2.** отсичането и изкореняването на всички видове плодни дръвчета, освен с разрешение по реда на ЗОСИ;

**3.** увреждането на площите, отредени за селскостопански пътища;

4. изхвърлянето на всякакъв вид отпадъци от селскостопанска дейност в чужди имоти, освен на определените за целта места;

**5.** всякакъв вид действия по водопроводни мрежи и съоръжения с цел отклоняването на питейната вода за поливане на земеделските земи.

**Чл. 63.** Ползването на общински места за паша се извършват по ред определен за ползване на общинските имоти.

**На нарушителите по раздела се налагат глоби от 50,00 до 100,00 лева.**

**ГЛАВА І**

**ОРГАНИЗАЦИЯ НА ОТДИХА ПО ПОРЕЧИЕТО НА РЕКИТЕ И ВОДОЕМИТЕ**

**Чл. 64. (1)** Гражданите, ползващи местата за отдих, освен забранените по поречията на реките и другите водоеми са длъжни:

**1**. адресно да се регистрират своевременно в съответното кметство;

**2**. да спазват общоприетите норми за опазване на околната среда;

**(2)** ЗАБРАНЯВА СЕ:

**1**. къмпирането и разполагането на палатки и каравани по поречието на реките и водоемите;

**2**. миенето на МПС в реките и водоемите;

**3**. къпането в язовирите, езерата на територията на общината;

**4.** риболовът със средства, съоръжения и начин, освен регламентираните в Закона за риболова;

**5**. да нарушават хармонията на природната среда, като рушат скалите, чупят и режат клоните на дърветата и храстите, берат билки, които попадат под закрилата на закона, повреждат посевите и естествените ливади.

**На нарушителите по раздела се налагат глоби от 50,00 до 100,00 лева.**

**ГЛАВА ІІ**

**РЕД ЗА ОТГЛЕЖДАНЕ НА ДОМАШНИ И БЕЗСТОПАНСТВЕНИ ЖИВОТНИ НА ТЕРИТОРИЯТА НА ОБЩИНА УГЪРЧИН**

**Чл.65. (1)** Собствениците на животни:

**1**. Предоставят животните си за идентификация, имунизация и диагностични изследвания от органите по Закона за ветеринарно-медицинска дейност.

**2**. Съхраняват здравните ветеринарно-медицински паспорти на притежаваните от тях животни.

**3**. Уведомяват незабавно обслужващия ги ветеринарен лекар за промени в здравословното състояние на животните и осигуряват животните за преглед.

**(2)** Собствениците на кучета:

**1**. Всеки стопанин на куче е длъжен да разхожда кучето си с нашийник и повод, а агресивните кучета и с намордник.

**2.** Всеки стопанин на куче е длъжен да съобщава на държавните ветеринарно-медицински органи и служители за животни, показващи признаци на бяс.

**3.** Собственикът на куче е длъжен да събира фекалиите му при разхождане по незатревени публични площи.

**4.** Всеки стопанин на куче е длъжен да осигури спазването на общите изисквания на Правилника за вътрешния ред на етажната собственост.

**5.** Собствениците на кучета, които не са в състояние да ги отглеждат, са задължени да им намерят нови стопани или да ги предадат в приют.

**(3)** ЗАБРАНЯВА СЕ:

**1.** ловенето и избиването на кучета, котки и други домашни животни, както и измъчването им по какъвто и да е начин.

**2.** организирането и провеждането на борби с кучета и други животни, както и отглеждането на животни с такава цел.

**3.** ловенето на котки и кучета с капани и други приспособления и методи за добиване на кожи и с други подобни цели.

**(4**) Да се предприемат марки за недопускане разпространяване на неблагоприятните последствия от съществуването на бездомни кучета.

**Чл. 66. (1)** Притежателите на превозни средства с животинска тяга се задължават да използват предпазни престилки при придвижването им в границите на населените места.

**(2)** ЗАБРАНЯВА СЕ:

**1.** преминаването на селскостопански животни по главните улици в населените места. Извеждането на селскостопански животни на паша да става с придружители.

**2.** складирането на животински тор и други отпадъци в застроените дворищно-регулационни парцели.

**3.** пашата на животни в градския парк, дворовете на училищата и детските заведения, градините и застроената градска част.

**4** ловенето на птички, събирането на яйца от птичи гнезда, повреждането на изкуствените хранилки и къщичките за птици в парковете, градините и на други места.

**5.** транспортирането на селскостопански животни от превозвачи без лиценз за превоз от ДВМС.

**6**. транспортирането на животни без ветеринарномедицинско свидетелство, а за едрите чифтокопитни животни без ветеринарномедицински паспорт.

**7**. преработка и продажба на продукти от животински произход, без ветеринарен преглед, експертиза и окачествяване.

**На нарушителите по раздела се налагат глоби от 50,00 до 250,00 лева.**

**(3)** В тридневен срок от придобиване на куче и 30 – дневен срок за новородени кучета да подадат декларация в Общината.

**(4)** Таксата за кучето да заплащат до 31 март на годината или заедно с подаване на декларацията /когато кучето е придобито след тази дата/, срещу представяне предоставяне на оформен ветеринарно-медицински паспорт.

**(5)** Паспортизацията, задължителната имунопрофилактика по чл.3 от Закона за ветеринарно-медицинската дейност, да се извършва от държавните ветеринарни органи или оторизирани от тях специалисти.

**(6**) Куче без нашийник, повод и не придружено от собственика се счита за бездомно и служителите от Зооветеринарния комплекс към Общината имат право да го заловят и прeбират в приюта. Куче, непотърсено в 14 – дневен срок от собственика си, се подлага на манипулациите, съгласно правилника за работа в приюта.

**Чл. 67.** Помещенията за отглеждане на животни да отговарят на зоохигиенните, санитарно хигиенните и ветеринарно-медицинските норми.

**РАЗДЕЛ ПЕТИ**

**ПОЖАРНА И АВАРИЙНА БЕЗОПАСНОСТ**

**ГЛАВА І**

**ИЗИСКВАНИЯ ЗА ПОЖАРНА БЕЗОПАСНОСТ НА**

**ТЕРИТОРИЯТА НА НАСЕЛЕНИТЕ МЕСТА**

**Чл. 68.** Организаторите и органите разрешаващи провеждането на масови мероприятия са длъжни да ги съгласуват с органите за ПАБ седем дни преди мероприятието. Когато тези мероприятия са свързани с палене на огньове факелни шествия, зари и др. свързани с пожароопасни дейности се предвиждат допълнителни мерки за обезопасяването им.

**Чл. 69.** Организаторите и органите разрешаващи направата на празнична украса на обществени места с използването на енергийни източници /газ, леснозапалими течности, ел. енергия и др./ са длъжни да ги съгласуват с органите за ПАБ.

**Чл. 70.** Определянето на сметища на населените места да става след съгласуване на ситуационния план с органите за ПАБ.

**Чл. 71.** Кметовете, кметските наместници и ръководителите на фирми и учреждения, определят съгласувано с органите на ПАБ пожарообезопасени места за изхвърляне на отпадъчни продукти от печки с твърдо гориво.

**Чл. 72.** Кметовете, кметските наместници и ръководителите на фирми и учреждения, определят съгласувано с органите за ПАБ пожарообезопасени места за изхвърляне на горими отпадъци.

**Чл. 73.** Временно електрическо захранване на жилищни сгради второстепенни и стопански постройки да се разрешава само след съгласуване с органите за ПАБ.

**Чл. 74. (1)** Съхраняването на горими материали /сено, слама, дървен материал и др./ в непосредствена близост до сгради да става съгласно противопожарните изисквания.

**(2)** Гражданите, персонала на фирми, дружества, организации и учреждения при възникване на пожар, авария или бедствие да спазват разпорежданията и оказват съдействие на оперативните подразделения.

**(3)** Кметовите и кметските наместници по места да сформират гасачески групи и да осигуряват необходимото оборудване и техника за гасене на пожари на територията на кметството.

**Чл. 75.** Устройването на временни базари, изложби, театрални, циркови и други прояви да се съгласува с органите на РСПАБ преди тяхното откриване.

**Чл. 76.** Фирмата по почистването да определи пожаробезопасни места за разполагането на контейнерите за отпадъци и периодично да инструктират работещите по хигиената.

**Чл. 77. (1)** Забранява се паленето на огън по улици, площади и паркове, а така също и в близост до пасища, ливади, стърнища, посеви, горски и зърнени масиви.

**(2)** Забранява се паркирането и спирането върху и в близост до пожарните хидранти и подстъпите към ПП-водоеми, маркирани и обозначени по подходящ начин.

**Чл. 78.** За гасене на големи и сложни пожари по искане на РСПАБ – Ловеч, фирмите и гражданите предоставят на помощ техника и специалисти. Разходите за целта се поемат от общината.

**ГЛАВА ІІ**

**ИЗИСКВАНИЯ ЗА ПОЖАРНА БЕЗОПАСНОСТ НА ОБЕКТИТЕ**

**Чл. 79.** Ръководителите на учреждения, организации и фирми, съобразно особеностите за противопожарна охрана в техните обекти издават вътрешни наредби, заповеди и инструкции за организиране на пожарната им безопасност.

**Чл. 80. (1)** Територията на обекта постоянно се поддържа в добър порядък и системно се почиства от производствени и други отпадъци.

**(2)** Горимите производствени отпадъци се събират на определени места и периодично се изнасят извън района на обекта.

**Чл. 81.** Към всички сгради, съоръжения, водоизточници и противопожарен инвентар в обектите се осигуряват и поддържат пътища и свободен достъп.

**Чл. 82.** Нормативно изискващите се разстояния между сградите не могат да се използват за складиране на материали, оборудване, отпадъчен амбалаж, за паркиране на транспортни и други технически средства и построяване на временни сгради и съоръжения.

**Чл. 83.** Извършването на заваръчни и други огневи работи в обекта да се регламентират с акт на ръководителя, на основание чл.101, ал. 1 от Наредба №І-209 от 22.11.2004 година за правилата и нормите за ПАБ на обектите в експлоатация.

**Чл. 84.** Производствените, административните и други обекти се осигуряват с телефонна или друга връзка, свързваща ги с РСПАБ –Ловеч.

**Чл. 85.** Обектите се оборудват с необходимите уреди, съоръжения и средства за пожарогасене. Видът и тяхното количество се определя съгласно действащите норми за пожарна безопасност. Същите се поставят на видно и достъпно място, като обозначаването им се извършва в съответствие с действащите стандарти и Наредба №4 от 1995 година за знаците и сигналите за безопасност на труда ипротивопожарна охрана и периодично се проверяват съгласно указанията на производителя.

**Чл. 86.** За ликвидиране на крупни производствени аварии и пожари, ръководствата на обектите разработват нарочни планове, които се съгласуват с органите на противопожарна охрана.

**ГЛАВА ІІІ**

**ИЗИСКВАНИЯ ЗА ПОЖАРНА БЕЗОПАСНОСТ КЪМ СГРАДИ И ПОМЕЩЕНИЯ**

**Чл. 87. (1)** Всички производствени, служебни, жилищни и спомагателни сгради и помещения постоянно да се поддържат в добър порядък и чистота.

**(2)** В коридорите, изходите предверия и стълбищните клетки не се разрешава складиране на различни материали и оборудване. Не се разрешава заключване на вратите по пътя за евакуация, когато в сградите и помещенията пребивават хора.

**(3)** Забранява се: съхраняването на нафта, бензин и други лесно запалими и горими течности на открито и в тавански помещения, а в сутерени и мазета на не-повече от 500 литра в помещение.

**Чл. 88.** На видни места в административните, производствените сгради, детските, учебните, социалните и лечебни заведения за болнична помощ, както и сградите за масово пребиваване на хора да се поставят схеми за евакуация на хора от съответния етаж с обозначаване на стаите /помещенията/, евакуационните изходи и средства за пожарогасене с необходимия пояснителен текст. По пътищата за евакуация да се монтира аварийно евакуационно осветление.

**Чл. 89. (1)** На пожароопасните места и тези, определени за тютюнопушене в обектите да се поставят знаци за противопожарна охрана по БДС.

**(2)** Пушенето да става само на определените за целта места.

**Чл. 90. (1)** Не се допуска използването на открит огън на разстояние по-малко от 50 метра от пожаро и взривоопасни обекти.

**(2)** Забранява се промяна на функционалното предназначение и техническото преобразуване на помещение без разработването на съответна документация, съгласувано с органите за пожарна и аварийна безопасност.

**ГЛАВА ІV**

**ИЗИСКВАНИЯ ЗА ПОЖАРНА БЕЗОПАСНОСТ НА ЕЛЕКТРИЧЕСКИТЕ ИНСТАЛАЦИИ И СЪОРЪЖЕНИЯ**

**Чл. 91.** При експлоатацията, ремонта и поддържането на електрически уреди, съоръжения и инсталации не се допуска:

**1.** Използването на нестандартни или неизправни електрически уреди, съоръжения и инсталации.

**2.** Използването на електронагревателни уреди в канцеларии, производствени, складови и други помещения, здравни и учебни заведения, офиси, магазини и други обекти за масово събиране на хора извън специално оборудваните за тази цел пожарообезопасени места, определени със заповед на ръководителя на обекта.

**3.** Оставянето без наблюдение на включени в електрическата мрежа електронагревателни уреди, телевизори, радиоапарати и други.

**4.** Нарушаване защитното изпълнение на електросъоръженията.

**5.** Нарушаване на инструкцията за монтаж и експлоатация на електросъоръженията, изготвени от предприятието производител.

**Чл. 92.** В края на работното време всеки работник/служител/ е длъжен да провери и да остави в пожаробезопасно състояние своето работно място, да изключи апаратите, машините и съоръженията с които работи.

**ГЛАВА V**

ИЗИСКВАНИЯ ЗА ПОЖАРНА БЕЗОПАСНОСТ НА СИСТЕМИТЕ ЗА ОТОПЛЕНИЕ И ВЕНТИЛАЦИЯ

**Чл. 93.** Отоплителните и вентилационни съоръжения на сградите и съоръженията се устройват и експлоатират при спазване на нормативните актове и техническите изисквания, установени за тяхното производство, монтаж и ползване.

**Чл. 94.** Ръководителите на обектите, учрежденията, организациите, фирмите и техните поделения определят със заповед реда за ползване на отоплителните уреди и носят отговорност за спазването и.

**Чл. 95.** Лицата, извършващи почистването, зареждането и запалването /включването/ на отоплителните и нагревателните уреди и съоръжения и тези, които ги използват са отговорници за тяхната пожарна безопасна експлоатация.

**Чл. 96.** Преди есенно-зимният сезон отоплителните уреди, съоръжения и комини се проверяват и в експлоатация се допускат само изправни и стандартни уреди и съоръжения**.**

**Чл. 97.** Забранява се ползването на необезопасени комини и прекарването на димоотводните тръби през прозорци, врати и стени, както и използването на вентилационни канали в качеството на димоотводни.

**ГЛАВА VІ**

ИЗИСКВАНИЯ ЗА ПОЖАРНА БЕЗОПАСНОСТ ПРЕЗ КАМПАНИЯТА ПО ПРИБИРАНЕ НА РЕКОЛТАТА И ГРУБИТЕ ФУРАЖИ

**Чл. 98.** Ръководствата на всички селскостопански производствени единици са длъжни:

**1.** Да изготвят планове с мероприятия за пожарна безопасност при подготовката и провеждането на кампанията по прибиране на реколтата.

**2**. Да се определят със заповед отговорници по опазването на посевите, зърното и фуражите.

**3.** Да се организират качествен ремонт, пожарообезопасяване и оборудване с п.п. уреди на селскостопанските машини.

**4.** Да се сформират приемателни комисии от специалисти за приемане на селскостопанските машини, складовете за зърно, зърносушилните и фуражните площадки с участието на представители от РСПАБ – Ловеч.

**5.** Да организират извършването на ежедневни прегледи на техническото и противопожарното състояние на машините и съоръженията.

**6.** Да организират и проведат обучение и инструктаж на всички механизатори и участници в кампанията по прибиране на реколтата.

**7.** Да организират охрана и наблюдение на посевите, площадките и складовете за зърно и на селскостопанската техника, която остава на полето след работа и ги оборудват с необходимите противопожарни уреди и съоръжения.

**Чл. 99.** Не се допуска паленето на житни, ечемични и други стърнища, слогове, крайпътни ивици и площи със суха трева, без разрешение съгласно установения ред.

**Чл. 100.** Използването на открит огън и тютюнопушенето се допуска на пожарообезопасени площадки на разстояние 50 метра от посевите и складиран фураж.

**Чл. 101.** Преди започване на жътвата собствениците и стопаните на електропроводи, пресичащи посевите със зърненожитни култури, да извършват проверка на техническото им състояние и проверка на проводниците.

**ГЛАВА VІІ**

ИЗИСКВАНИЯ ЗА ОПАЗВАНЕ НА ГОРИТЕ ОТ ПОЖАРИ

**Чл. 102.** Ръководството на държавно лесничейство село Лесидрен е длъжно:

**1.** Да разработи за изпълнение конкретни мероприятия за опазване на горския фонд от пожар.

**2.** През пожароопасния сезон да организира необходимия брой пожаронаблюдателни постове, оборудване с ефективни съобщителни средства, съгласувани с РСПАБ – Ловеч.

**3.** Ежегодно да възстановява съществуващите минерализовани ивици и при необходимост да устройват нови.

**4.** Да организира и провежда обучение и инструктаж на горските работници.

**5.** Да създаде оперативна група, оборудвана с технически и транспортни средства и организация за нейното събиране и използване.

**Чл. 103.** Да не се допуска паленето на открит огън в горския фонд, освен на определените и обезопасени за целта места.

**Чл. 104.** Кметовете и кметските наместници да сформират гасачески групи към кметствата и създадат организация за тяхното използване.

**ГЛАВА VІІІ**

АДМИНИСТРАТИВНО - НАКАЗАТЕЛНА ОТГОВОРНОСТ

**Чл. 105.** Контрола за спазването на настоящия раздел се възлага на РСПАБ -Ловеч и упълномощени лица с писмена Заповед на Кмета на Общината.

**Чл. 106.** Лицата в по горе посочения член се определят съгласувано с началника на РСПАБ-Ловеч.

**Чл. 107.** Нарушителите на този Раздел носят административно-наказателна отговорност, съгласно ЗМСМА и ЗАНН, ако не подлежат на по-тежко наказание.

**Чл. 108.** **Нарушителите на този Раздел се наказват с глоба в размер от 20,00 лева до 250,00 лева, като заплащат и размера на причинените щети.**

**РАЗДЕЛ ШЕСТИ**

АДМИНИСТРАТИВНО - НАКАЗАТЕЛНИ РАЗПОРЕДБИ

**Чл. 109.** Актовете за установяване на нарушенията се съставят: от длъжностните лица в Общинската администрация, кметовете и служителите в кметствата, служителите на РПУ, Районна служба “Противопожарна и аварийна безопасност”, както и други лица, определени със заповед от Кмета на Общината.

**Чл. 110.** Установяването на нарушенията на Наредбата, налагането на глоба на местонарушението, издаването, обжалването, изпълнението на наказателните постановления става по реда, определен от Закона за административните нарушения и наказания.

**Чл. 111. (1) На нарушителите на Наредбата се налагат следните наказания глоба до 500,00 лева по акт и наказателно постановление.**

**(2)** Актовете се съставят от лицата и органите по чл.109.

**(3)** Наказателните постановления се издават от кмета на Общината или от упълномощени със заповед от него лица.

**(4)** Нарушителят дължи и обезщетение за претърпените от държавата, държавните учреждения или организации вреди.

**Чл. 112**. **(1)** Административно-наказателно отговорни са и непълнолетните, които са навършили 16 години и са могли да разберат свойството и значението на извършеното нарушение и да ръководят постъпките си.

**(2)** За административни нарушения, извършени от малолетни лица, които не са навършили 14 години, непълнолетни от 14-16 години и поставени под пълно запрещение, отговарят съответно родителите, попечителите или настойниците, които съзнателно са допуснали извършването им.

**(3)** За нарушение при осъществяване дейността на фирми, предприятия, учреждения и организации отговарят работниците, които са ги извършили, както и ръководителите, които са наредили или допринесли да бъдат извършени.

**(4)** При констатиране на повторно нарушение на една и съща разпоредба от едно и също лице, в рамките на една календарна година, считано от датата на влизане в сила на първото наказателно постановление, нарушителят се наказва с удвоения размер на глобата, предвидена в съответната норма на този вид нарушение, но не повече от 500 лева и временно лишаване от правото да упражнява определена професия и дейност.

**Чл. 113. (1)** За нарушение на Наредбата от военнослужещи лица, те отговарят съгласно дисциплинарния устав и съставените актове срещу тях се изпращат на командирите на съответните войскови части.

**(2)** Наказващите органи могат да уведомят за наложените наказания обществеността чрез средствата за масова информация.

**РАЗДЕЛ СЕДМИ**

ПРЕХОДНИ И ЗАКЛЮЧИТЕЛНИ РАЗПОРЕДБИ

**Чл. 114.** Настоящата Наредба се издава на основание чл. 22 ал.1 от Закона за местното самоуправление и местната администрация и е приета на заседание на Общински съвет – гр. Угърчин **с Решение № 133 от Протокол № 10/29.05.2008 година.**

**Чл. 115.** Наредбата да бъде разпространена по подходящ начин сред населението.

**Чл. 116. Настоящата Наредба влиза в сила в деня на приемането и.**

**Чл. 117. Тази Наредба отменя НАРЕДБА №1, приета с РЕШЕНИЕ №517 от Протокол № 34 / 28.12.2005 година.**

**Чл. 118.** Наредбата за изменение и допълнение на Наредбата № 1 за поддържане и опазване на обществения ред, чистотата и общественото имущество на територията на Община Угърчин (приета с Решение № 133 от 29 май 2008 г. на Общински съвет Угърчин, изменена и допълнена с Решение № 61, взето с протокол № 5 от 26.02.2016 г.), влиза в сила от датата на публикуването и на интернет страницата на Община Угърчин.